# Almindelig Liguster

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Liguster | ?

Almindelig Liguster er en smukt blomstrende prydbusk, - hvis man ikke klipper den.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Lamiales (Læbeblomst-ordenen)
Familie: | Oleaceae (Oliven-familien)
Slægt: | Ligustrum (Liguster)
Art: | Ligustrum vulgare

Almindelig Liguster (Ligustrum vulgare) er en vintergrøn eller løvfældende busk med en riset og opret, senere overhængende vækstform. Barken er først grønlig og håret, men den bliver senere glat og grå. Knopperne er modsatte eller en smule forskudte. De er spidse, tiltrykte og violet-grønne. Bladene er elliptiske og helrandede med kort stilk. Oversiden er læderagtig, glat og mørkegrøn, mens undersiden er lysegrøn og mat. Blomstringen sker i juli, og blomsterne sidder samlet i korte toppe ved skudspidserne. De er hvide med en sød og tung duft. Bærrene er blåsorte og bliver siddende til næste forår. Frøene spirer villigt.

Ikke-synlige træk

Rodnettet består af stærkt forgrenede, højtliggende og tynde hovedrødder med talrige siderødder. Hele planten, altså også bærrene, er giftig.

Størrelse

4 x 2 m (15 x 10 cm/år), men buskene vælter ofte ud og lægger sig hen ad jorden, så de bliver meget brede og knap så høje.

Hjemsted

Almindelig Liguster gror i Mellem- og Sydeuropas bjergegne, hvor den danner krat, bryn og underskov under Ege-fyrre skovene på kalk- og mineralrig, men tør bund. Dens naturlige naboer er i Alperne f.eks. Østrigsk Fyr, Aksel-Røn, Almindelig Bøg, Dun-Eg, Tarmvrid-Røn, Navr, Rundbladet Bærmispel, Sort Dværgmispel, Almindelig Hassel, og Laurbær-Dafne. I Italiens bjerge ses den sammen med f.eks. Pinje, Sten-Eg, Ægte Laurbær, Almindelig Valnød, Ægte Kastanje, Almindelig Humlebøg, Manna-Ask, Almindelig Blærebælg, Italiensk Skovranke, Almindelig Skovranke, Almindelig Vin og Ægte Kaprifolie.

### [redigér] Kilde

- Sten Porse: Plantebeskrivelser, DCJ 2003 (CD-Rom).

| Wikimedia Commons har medier relateret til: Almindelig Liguster

Hentet fra "http://da.wikipedia.org../../../a/l/m/Almindelig_Liguster_a10e.html"

Kategorier: Taksonomisk beskrevet | Haveplanter | Buske | Hvide blomster | Blomster i juli | Hækplanter

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Français
- Nederlands
- Svenska